Brand verwoes 15 huiseArgieffoto Nagenoeg 15 huise is verwoes nadat ŉ brand Maandagaand in die Oos-Kaap uitgebreek het. Volgens kaptein Jackson Manatha, ŉ polisiewoordvoerder, het die brand omstreeks 21:30 in die Skiet informele nedersetting in Butterworth uitgebreek en die plakkershuise tot op die grond afgebrand. “Niemand is in die brand beseer nie, maar talle gesinne is sonder ŉ heenkome gelaat,” het Manatha gesê. Dit is nog nie seker wat die brand veroorsaak het of waar die slagoffers gehuisves gaan word nie.